**INSTRUCȚIUNI REFERITOARE LA COMPLETAREA FORMULARULUI DE APLICAȚIE PENTRU APELUL DE PROPUNERI CAEN 2024**

1. Formularul de aplicație se completează în baza Regulamentului de organizare a activităților cuprinse în calendarul activităților educative, școlare și extrașcolare, aprobat prin OMECTS nr. 3035/2012.
2. Proiectul va conține următoarele documente:
   * + - Formularul de aplicație pentru Apelul de propuneri 2024 (scris cu TNR 12, la un rând/maximum 9 pagini fără anexe - proiectele care vor depăși această limită vor fi eliminate din concurs);
       - Anexele:
3. Raportul ediției precedente (vizat de inspectorul educativ/directorul Palatului Național al Copiilor București – 1-2 pagini + anexele);
4. Diagrama Gantt (1 pagină):
5. Regulamentul aprobat de inspectorul școlar general/inspector școlar educativ/directorul Palatului Național al Copiilor.
6. Lista cu toți participanții la ediția anterioară (individual sau pe formații/echipe/ ansambluri, unde este cazul), pe secțiuni/categorii, în care se vor marca participanții care au primit și premii, pentru a se putea calcula cu ușurință procentul de premianți.
7. **Nu sunt necesare protocoale/acorduri pe parteneriat** cu unitățile sau inspectoratele școlare **participante**. Parteneriatul înseamnă implicare în organizarea proiectului (resurse umane, materiale, logistice etc.), nu simpla participare. Vă rugăm să insistați asupra acestuia aspect, pentru a fi eliminată această convingere dăunătoare și ineficientă.
8. Proiectul **nu se identifică cu concursul/ festivalul în sine**. Concursul/ festivalul este doar activitatea principală a proiectului, care se subsumează unui obiectiv specific.
9. Raportul ediției anterioare trebuie să conțină **minimum** următoarele informații:

* Rezultatul derulării proiectului (foarte pe scurt: perioadă, parteneri, principalele activități);
* Număr de participanți la etapa finală, precizând unitatea de învățământ (în cazul proiectelor cu participare directă);
* Număr de participanți, școli, județe și țări implicate, pentru proiectele cu participare indirectă/online;
* Bugetul (surse de proveniență a fondurilor și modul în care au fost cheltuite);
* Premii (dacă este cazul) - număr și procent din numărul de participanți (conform Regulamentului de organizare a activităților cuprinse în calendarul activităților educative, școlare și extrașcolare și Regulamentului propriu al concursului). În cazul în care sunt mai multe premii I, II etc., se va justifica acest lucru;
* Rezultate – produse, impact;
* Promovare și diseminare (doar descriere, fără atașamente).

Anexe la raport:

* lista cu membrii echipei de proiect;
* lista cu coordonatorii echipajelor participante/participanților, cu datele de contact. O parte dintre aceștia vor fi sunați, aleatoriu, pentru a li se cere părerea despre proiect;
* dovezi ale finanțării ediției anterioare (contracte de sponsorizare, donații, suma alocată de ME, contracte cu alte instituții ale statului etc.).

**Dacă raportul nu va conține cel puțin informațiile de mai sus, va fi considerat nevalid și proiectul va fi eliminat din competiție.**

B2: Tipurile posibile de proiect sunt: concurs; festival; festival-concurs; proiect social; expoziție; tabără tematică; școală de vară; simpozioane doar pentru elevi.

1. B3: Alegeți **un singur domeniu** din de mai jos:

* Domeniul cultural-artistic, arte vizuale
* Domeniul cultural–artistic, culturi şi civilizaţii
* Domeniul cultural-artistic, literatură
* Domeniul cultural-artistic, teatru
* Domeniul cultural artistic – folclor, tradiţii, obiceiuri
* Domeniul cultural-artistic – muzică
* Domeniul cultural-artistic – dans
* Domeniul ecologie şi protecţia mediului
* Domeniul educaţie civică, voluntariat, proiecte caritabile
* Domeniul sportiv (inclusiv majorete și gimnastică aerobică)
* Domeniul tehnic
* Domeniul ştiinţific
* Domeniul multidisciplinar (diferitele discipline sunt puse la un loc, agregate, fără modificarea obiectivelor și activităților specifice);
* Domeniul interdisciplinar (diferitele discipline sunt combinate, integrate într-un proiect unitar).

1. B7: Contribuţia minimă a aplicantului este de 30% din bugetul total al proiectului (**condiţie eliminatorie**).
2. D.2. Scopul este finalitatea urmărită de un proiect, o declarație de intenție generală, care dă o măsură a rezultatului ideal al proiectului. Scopul este unic și este corect ca prin scop să rezolvi o singură problemă (nu se va folosi conjuncția „și”);
3. D.3. Fiecărui obiectiv specific îi sunt subsumate una sau mai multe activități. Dacă obiectivele sunt formulate SMART, rezultatele decurg firesc chiar din obiective.

*Exemplu de obiectiv specific pentru evaluare și diseminare: „Diseminarea rezultatelor proiectului în 30 unități școlare, într-un interval de 6 luni”.*

*Activități subsumate acestui obiectiv:*

*1. Constituirea unei baze de date cu profesorii participanți la proiect;*

*2. Realizarea unor materiale electronice cu rezultatele proiectului și transmiterea acestora către profesorii implicați;*

*3. Organizarea unor evenimente de diseminare în cele 30 de unități școlare, după finalizarea activității principale.*

1. D.7. Activitățile sunt subsumate unui obiectiv specific. Ele pot fi împărțite în subactivități/acțiuni, dacă este necesar, cu respectarea numărului maxim de caractere pentru acest capitol. Probele de concurs nu sunt activități separate, ci subactivități/acțiuni în cadrul activității principale. Ele sunt descrise în Regulamentul concursului, nu în formularul de aplicație.
2. D.7. Perioada de desfășurare a proiectului este întotdeauna mai mare decât cea de desfășurare a concursului/festivalului. Obligatoriu există o perioadă de pregătire și una de evaluare/diseminare.
3. D.8. Exemplu de diagramă Gantt:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Nr. crt.* | *Obiectiv specific* | *Activitate* | *Luna 1* | *Luna 2* | *Luna 3* | *Luna 4* | *Luna 5* | *...* | *Responsabili* |
| *1.* | *Diseminarea rezultatelor proiectului în 30 unități școlare, într-un interval de 6 luni* | *Constituirea unei baze de date cu profesorii participanți la proiect* |  |  |  |  |  |  | *Ionescu P* |
| *Realizarea unor materiale electronice cu rezultatele proiectului și transmiterea acestora către profesorii implicați* |  |  |  |  |  |  | *Georgescu M.*  *Popescu P.* |
| *Organizarea unor evenimente de diseminare în cele 30 de unități școlare* |  |  |  |  |  |  | *Echipa de proiect, pe orașe*  *Profesorii participanți* |

1. D.14. Partenerii sunt acele instituții care contribuie efectiv la atingerea obiectivelor proiectului. Partenerii au roluri și atribuții precise în proiect. Partenerii nu se confundă cu participanții în proiect/unitățile școlare care participă la una sau mai multe activități ale proiectului. Existența partenerilor este recomandată, nu obligatorie.
2. E. Cheltuielile eligibile sunt:

* cazare şi masă participanţi;
* premii (cf. legislației în vigoare);
* cheltuieli de organizare şi materiale (numai consumabile, nu obiecte de inventar);
* transport intern.

Fiecare tip de cheltuială va fi descrisă detaliat (de exemplu cazare și masă 50 persoane x X zile x Y lei/zi/persoană; transport ruta gară – tabără și retur: 50 persoane x Y lei/persoană sau 50 km x Y lei/km; premii: 4 premii I + 4 premii II + 4 premii III + 4 mențiuni/ premii speciale – dacă există 4 categorii de vârstă pentru fiecare secțiune a concursului, iar marele premiu/trofeul festivalului se acordă pentru cea mai bună prestație indiferent de nr. secțiunilor/categoriilor de vârstă.